Mestská časť Bratislava – Nové Mesto

Materiál na zasadnutie
Miestneho zastupiteľstva
Dňa: 11. 6. 2013

N á v r h

poskytnutia príspevku na kapitálové výdavky pre EKO – podnik VPS na revitalizáciu detských ihrísk - osadenie nových detských prvkov
–––––––––––––––––––––––––––––––––––––––––––––––––––––––––––––––––––––––––––

Predkladá:         						Materiál obsahuje:		
Mgr. Rudolf Kusý	             				1.  Návrh uznesenia
Starosta                      					2.  Dôvodová správa

Spracovateľ: 

RNDr. Jana Ondrová
Ved. finančného a hosp. odd.

Jún 2013

Návrh uznesenia

Miestne zastupiteľstvo 

s c h v a ľ u j e

1.	zníženie rozpočtu vo výške 22 000 € v časti kapitálových výdavkov, určených na revitalizáciu ihrísk, športovísk a parkov  a na modernizáciu prvkov zariadenia detských ihrísk, z programu 4.3 –Cestná doprava – výstavba a opravy miestnych komunikácií, investičné akcie, z položky funkčnej klasifikácie 0443, ekonomickej klasifikácie 717002, analytika 311, kód zdroja 43
2.	zvýšenie rozpočtu pre príspevkovú organizáciu EKO – podnik VPS - poskytnutie príspevku na kapitálové výdavky  vo výške 22 000 €, účelovo viazaného na nákup a osadenie detských prvkov, vrátane dopadových plôch, na detských ihriskách  

   -  bez pripomienok

-    s pripomienkami

D ô v o d o v á   s p r á v a

          Na základe pokynu starostu v záujme revitalizácie detských ihrísk a hlavne zabezpečenia osadenia nových detských prvkov v súlade s STN EN 1176  bol pripravený návrh na presun časti finančných prostriedkov ( v rozpočte kapitálových výdavkov schválených v čiastke 340 000 € na „Revitalizáciu ihrísk, športovísk a parkov, prípadne modernizáciu jednotlivých prvkov v súlade s  STN EN 1176  Zariadenia detských ihrísk, vrátane dopadových plôch“) vo výške 22 000 € na EKO – podnik VPS, ktorý má zabezpečiť realizáciu nákupu nových detských prvkov na detské ihriská, osadiť ich a zabezpečiť súčasne rekonštrukciu dopadových plôch pri jednotlivých detských prvkoch, aby sa zabránilo možným zraneniam detí pri aktivitách na detských ihriskách.   
      V praxi to znamená zníženie rozpočtu vo výške 22 000 € v časti kapitálových výdavkov, určených na revitalizáciu ihrísk, športovísk a parkov  a na modernizáciu prvkov zariadenia detských ihrísk a poskytnutie príspevku na kapitálové výdavky - finančných prostriedkov vo výške 22 000 €, účelovo viazaných na nákup a osadenie detských prvkov, vrátane dopadových plôch, na detských ihriskách  pre príspevkovú organizáciu EKO – podnik VPS, ktorý má detské ihriská v správe, čo znamená, že zabezpečuje kompletnú starostlivosť o tieto ihriská - monitoruje bezpečnosť detských prvkov, realizuje ich prípadnú údržbu, opravy a rekonštrukciu s cieľom zabezpečiť bezpečnosť pre deti pri ich využívaní.